[{"text_idx": "#000002", "text": "Yn swatio mewn dyffryn cul ar ffin Cymru/ Lloegr mae gan dref Trefyclo boblogaeth o ryw 3000 o eneidiau, ac ymhellach i fyny\u2019r un cwm mae pentref Knucklas. Dyma gartref eglwys y Bedyddwyr Tref-y-clawdd a Knucklas , sydd yn arloesi ffyrdd newydd o gyrraedd y gymuned wrth i ni ddod allan o gyfnod Covid."}, {"text_idx": "#000004", "text": "Nod gofod Adfywio a Lles yw darparu lle croesawgar a Cristnogol i bobl ddod iddo, ymarfer hobi gydag eraill, a gweddi\u0308o gyda rhywun os ydynt yn dymuno. \u2018Mae\u2019n beth bychan, ond yn genhadol iawn,\u2019 eglura Kevin, \u2018ac felly roedd yn bwysig ein bod yn defnyddio un o adeiladau\u2019r eglwys i\u2019w redeg fel y gallem gadw\u2019r ethos Cristnogol hwnnw. Dechreuon ni yn yr hydref, ac un o\u2019r pethau calonogol iawn yw sut mae pobl wedi dweud wrthym ni bod angen rhywbeth fel hyn ar y dref.\u2019"}, {"text_idx": "#000005", "text": "Yn y cyfamser, i lawr y ffordd yn Knucklas, roedd yr eglwys hefyd wedi gwneud penderfyniad bwriadol i fuddsoddi yn yr adeilad i\u2019w wneud yn lle mwy croesawgar a defnyddiadwy. Gyda chyfyngiadau Covid yn codi\u2019n raddol, mae Gareth a Philippa Davidson o\u2019r eglwys wedi dechrau treulio amser yno bob wythnos. \u2018Roeddem yn fwriadol iawn ynglyn a\u0302 bod yn bresennol yn yr adeilad, jest bod yn y pentref ac i weld beth wnai Duw a\u0302 hynny. Mae\u2019n beth mentrus mewn ffordd i\u2019w wneud, ond mae wedi bod yn anhygoel gweld sut mae Duw wedi defnyddio\u2019r peth i feithrin cysylltiadau rhyngom ni a\u2019r gymuned.\u2019 Maent wedi cael sgyrsiau gyda gwahanol bobl o\u2019r pentref bob wythnos, ac mae gair yn awr yn mynd o gwmpas i\u2019r fath raddau fel bod pobl yn troi i fyny am goffi ar fore\u2019r Davidsons yn y capel bob wythnos!"}, {"text_idx": "#000006", "text": "\u2018Dyw e ddim yn fore coffi \u2013 dydyn ni ddim yn ei wneud yn ddigwyddiad a hynny\u2019n gwbl fwriadol ond yn hytrach mae\u2019n gyfle i fod gyda phobl. Mae wedi golygu ein bod wedi gallu meithrin perthynas a\u0302 nifer o bobl yn barod na fyddent fyth yn dod i wasanaeth eglwys, ond sy\u2019n hapus iawn i alw heibio am sgwrs. A phwy a w\u0302yr sut y bydd Duw yn defnyddio hynny?\u2019"}, {"text_idx": "#000007", "text": "Fel y mae Gareth a Kevin yn pwysleisio, mae angen gwir fuddsoddiad o amser, emosiwn a gweddi i weithredu dulliau cenhadol newydd fel hyn tra\u2019n parhau i redeg arddull fwy traddodiadol o eglwys. Un peth y mae\u2019r eglwysi wedi\u2019i wneud yn ddiweddar i helpu i ryddhau\u2019r amser a\u2019r egni ar gyfer cenhadaeth fu uno\u2019r ddwy eglwys fel eu bod bellach yn un eglwys swyddogol, gydag un aelodaeth, arweinyddiaeth, Cyfarfod Cyffredinol Blynyddol, set o gyfrifon ac ati \u2013 ond dwy gynulleidfa. \u2018Mae\u2019n golygu llai o waith gweinyddol\u2019, meddai Kevin, \u2018ac mae\u2019n helpu pobl yn y ddwy gynulleidfa i sylweddoli eu bod yn rhan o rywbeth mwy.\u2019"}, {"text_idx": "#000012", "text": "Wrth gerdded i mewn i festri capel Tabor ym mhentre Dinas ar arfordir Gogledd Penfro, cewch wledd i\u2019r llygaid sy\u2019n gwbl wahanol i unrhyw festri arall yng Nghymru. \u2018Ers y gwaith i drawsnewid yr adeilad, mae\u2019r caffis sy wedi bod ma wedi bod yn llewyrchus dros ben \u2013 y lle yn aml wedi bod yn llawn dop!\u2019 esbonia..."}]